Ego Amedeus dominus de Coloniaco omnibus præsentes litteras inspecturis vel audituris notum facio quod me hominem domini abbatis et ecclesiæ S. Eugendi profiteor et recognosco, et per fidelitatem qua erga eos teneor promisi abbati et ecclesiæ nominatæ quod quidquid boni vel adversi mihi contigerit, pro gageria quam abbas et ecclesia S. Eugendi habebant apud Jasseron a bonæ memoriæ Amedeo de Coloniaco avunculo meo: quam gageriam dominus Bernardus de Toria tunc temporis Bellicensis episcopus et abbas S. Eugendi domino Stephano de Villars nepoti suo dedit et concessit, et postea Hugo S. Eugendi abbas et ejusdem ecclesiæ conventus donum illud laudaverunt et concesserunt. Ego inquam vel mei nullatenus de cœtero propter hoc abbatem vel ecclesiam S. Eugendi poterimus in aliquo impetere vel convenire, quia medianti us bonis viris Pontio de Moysia videlicet tunc temporis venerabili abbate Balmensi et nobili viro domino Guidone milite de Tramelay, super hoc ego et abbas S. Eugendi plenarie concordavimus et pacem bonam fecimus, et propter hoc ab abbate et ecclesia S. Eugendi quinquagenta libras Gebennenses habui. In cujus rei testimonium et munimentum, sigillum memorati abbatis cum sigillo meo præsentibus litteris feci apponi. Actum anno gratiæ MCCXXXI, mense januario.